**projektas**

**reg. Nr. T-170**

**2.17. darbotvarkės klausimas**

**Pasvalio rajono savivaldybės taryba**

**Sprendimas**

**Dėl GARANTIJOS SUTEIKIMO**

2022 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, Lietuvos Respublikos biudžeto sandaros įstatymo 10 straipsnio 1 dalies 5 punktu, Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymu, įgyvendindama Savivaldybių skolinimosi taisykles, patvirtintas Lietuvos Respublikos Vyriausybės 2004 m. kovo 26 d. nutarimu Nr. 345 „Dėl Savivaldybių skolinimosi taisyklių patvirtinimo“ (Lietuvos Respublikos Vyriausybės 2012 m. kovo 21 d. nutarimo Nr. 304 redakcija) (su visais aktualiais pakeitimais), Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo, patvirtinto Pasvalio rajono savivaldybės tarybos 2009 m. liepos 15 d. sprendimu Nr. T1-166 „Dėl Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo patvirtinimo“ (Pasvalio rajono savivaldybės tarybos 2017 m. kovo 31 d. sprendimo Nr. T1-78 redakcija), 7.2 papunktį, atsižvelgdama į Pasvalio rajono savivaldybės kontrolės ir vidaus audito tarnybos 2022 m. rugpjūčio 23 d. išvadą Nr. AI-7 „Dėl Pasvalio rajono savivaldybės galimybės suteikti garantiją“ ir į UAB „Pasvalio vandenys“ 2022 m. rugpjūčio 11 d. raštą Nr. S-166 „Dėl garantijos suteikimo“, Pasvalio rajono savivaldybės taryba nusprendžia:

1. Suteikti komerciniam bankui garantiją dėl UAB „Pasvalio vandenys“ imamos 95 000 Eur paskolos šiems objektams finansuoti:

1.1. Žadeikonių kaimo Pasvalio r. sav. gręžinio įrengimui, sujungiant vandenvietę su Saudogalos kaimu Pasvalio r. sav.;

1.2. Žemaitės gatvės Pasvalio m. magistralinio vandentiekio rekonstrukcijai.

2. Įgalioti Pasvalio rajono savivaldybės administracijos direktorių pasirašyti garantijos dokumentus.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Sprendimo projektą parengė

Finansų skyriaus vedėja

Dalė Petrėnienė

2022-08-16 tel. +370 686 17726

Pasvalio rajono savivaldybės tarybai

**AIŠKINAMASIS RAŠTAS**

**Dėl garantijos suteikimo**

**2022-08-16**

Pasvalys

 **1. Problemos esmė.** Pasvalio rajono savivaldybė gavo UAB „Pasvalio vandenys“ prašymą dėl 95 000 Eur garantijos suteikimo komerciniam bankui dėl imamos paskolos. Lėšos reikalingos atsiskaitymui už gręžinio įrengimą Žadeikonių kaime Pasvalio r. sav. Minėtas gręžinys geriamuoju vandeniu aprūpins ir Saudogalos kaimo Pasvalio r. sav. gyventojus, sujungiant minėtų kaimų vandenvietes nauju vandentiekio 2,5 km vamzdynu. Gręžinio ir vamzdyno įrengimo kaina 55 282 Eur be PVM. Kita lėšų dalis reikalinga atsiskaityti su rangovais už dalies Žemaitės gatvės Pasvalio mieste magistralinio vandentiekio vamzdyno rekonstrukcijos darbus. Rekonstrukcijos darbų vertė 46268 Eur be PVM. Bendra minėtų darbų vertė didesnė, nei prašoma garantijos suma. Skirtumą įmonė padengs iš turimų apyvartinių lėšų.

 Pasvalio rajono savivaldybės taryba iki 2022-06-31 d. yra suteikusi Savivaldybės įmonėms garantijų už 1182,9 tūkst. Eur sumą. 2022 m. garantijų limitas 1758,9 tūkst. Eur.

 **2. Kokios siūlomos naujos teisinio reguliavimo nuostatos ir kokių rezultatų laukiama**

 *Priimtas sprendimo projektas įtakos kriminogeninei situacijai ir korupcijai neturės.*

 **3. Skaičiavimai, išlaidų sąmatos, finansavimo šaltiniai.**

 Papildomų lėšų nereikės. Palūkanas mokės UAB „Pasvalio vandenys“

 **4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

 *Priėmus sprendimo projektą, neigiamų pasekmių nenumatoma.*

 **5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** – nereikia.

**6. Sprendimo projekto iniciatoriai –** Finansų skyrius.

**7. Sprendimo projekto rengimo metu gauti specialistų vertinimai ir išvados** – negauta**.**

PRIDEDAMA. UAB „Pasvalio vandenys“ raštas, 1 lapas.

Finansų skyriaus vedėja Dalė Petrėnienė